Gama nôž

Gama nôž alebo Leksellov gama nôž je lekársky prístroj, ktorý sa používa v rádiochirurgií na ožarovanie lézií v mozgu. Prístroj umožňuje dosiahnuť vysokú presnosť zamerania ošetrovanej lézie. Prístroj využíva žiarenie gama - elektromagnetické žiarenie izotopu 60Co.

Dejiny

Svet 
História gama noža začala vo švédskom Štokholme, kde švédsky chirurg Lars Leksell publikoval v roku 1951 koncept rádiochururgie. Pri svojom výskume začal spolupracovať s rádiobiológom Borje Larssonom a v roku 1968 predstavili prvý prototyp prístroja pre efektívnu aplikáciu tejto metódy pod názvom "Gamma Unit I". Prístroj používa žiarenie gama a skladá sa z kobaltových žiaričov, názov gama nôž dostal až neskôr.

Česko-Slovensko 
História gama noža v Česko-Slovensku začala v roku 1992, kedy sa uskutočnila zbierka Nadácie Charta 77, v ktorej sa vyzbieralo 100 milíonov československých korún. Prístroj bol zakúpený a uvedený do prevádzky 26. októbra 1992, výrobné číslo mal 37, v Európe sa jednalo o 8. prístroj a v postkomunistických krajinách o prvý. Gama nôž bol inštalovaný v pražskej nemocnici Na Homolce.

Liečba 
Gama nôž sa používa pri najrôznejších mozgových chorobách, hlavne zhubné a nezhubné nádory mozgu a cievne malformácie mozgu. Liečia sa aj funkčné choroby ako epilepsia a rôzne neuralgie. Pomocou gama noža sa môže liečiť tiež glaukóm (zelený zákal). Liečba vedie k zlepšeniu príznakov zeleného zákalu (zníženiu bolesti hlavy, zníženiu vnútroočného tlaku).

Princíp 
Tento asi dvadsaťtonový prístroj funguje na princípe polosféry. Jedná sa o helmu, do ktorej je upevnená hlava. V prilbe je umiestnených 201 kobaltových žiaričov, ktoré sú všetky zamerané na jedno miesto, ktoré ožiari. Vďaka malému žiareniu sa ale nepoškodí okolité tkanivo, liečebné účinky má len na miesto, kam smerujú všetky žiariče.

Referencie

Literatúra

Pozri aj 
 Onkológia
 Rádioterapia

Iné projekty

Externé odkazy 
 Gama nôž v Multimediálnej encyklopédií fyziky
 Oficiálne stránky prvého výrobcu
 František Janouch: Leksellov gama nôž po pätnástich rokoch

Zdroj 

Biofyzika
Rádioterapia